**UČIMO**:

-analizrati tekst i prepoznavati imenice, njihovu vrstu, rod, broj i padež

-tumačiti sintaktičku službu imenica

-razlikovati gramatičku sinonimiju i gramatičku homonimiju

-pravilno upotrebljavati imenice u tekstovima.

|  |  |
| --- | --- |
| **PROMJENJIVE VRSTE RIJEČI -**  **IMENICE** | |
| **ZNAŠ LI…** **Nove tehnologije virtualnog i digitaliziranoga zamišljanja nipošto ne bi smjeli iskorijeniti naraciju, nego nam trebaju pomoći da otkrijemo nove načine pripovijedanja, nepojmljive u prethodnim kulturama. (prema Kearneyu, 2002.). Ljekovitost riječi (pričanja), pomoć koju nam one pružaju u olakšavanju snalaženju u životu, vrednota je koju ne bismo trebali zaboraviti. (Vladimira Velički)**  Što misliš o temi pričanja, pripovijedanja, koja je u ljudskoj naravi i tehnologijama virtualnoga? Jesmo li toliko „evoluirali“ da ne moramo međusobno razgovarati? Sjećaš li se priča, bajki i basni iz djetinjstva? Tko ti je pričao ili čitao priče? Koliko su te snažile, prenosile ti znanje, mudrost predaka? Pričaš li s prijateljicom/prijateljem ili s nekim iz obitelji kad ti je teško? Smatraš li da je pričanje ljekovito?  **Potraži na internetu** ili u knjižnici naslove koji govore o **biblioterapiji,** terapiji riječima.  **MOTIVACIJSKI TEKST** | |
| IMAMO I MI SVOJA ČUDOVIŠTA IZ JEZERA!  Pronađi priče o zmajevima iz drugih lokaliteta u Hrvatskoj, evo nekih naslova:  Dijete i šarkanj  Sveti Ilar i zmaj  Zmija s ružom  Zmija i djevojka  Kačec s krestom  Zimski san zmijski  Kralj ište orlovu krunu  Odolinu nije odolio  Jurjevska pjesma iz Slavonije  Još jedna jurjevska  Sedam vlašića  Međimurski zmajevi općenito  Međimurski zmajevi zeleni pozoj u Čakovcu  Legenda o štrigovskom pozoju, međimurski zmajevi  Črni pozoj u Svetom Jurju – na Bregu, međimurski zmajevi  Vidovski pozoj u Čičanjskoj jami, međimurski zmajevi Šarkanj, međimurski zmajevi  Čardak ni na nebu ni na zemlji, Bosna i Hercegovina  molim fotke Klanječkog jezera i kapelice sv. Jurja  Fotografija Trakošćana?  **manjinski jezik**  **drugi jezik**  PAOLO VERONESE (1528. – 1588.): AMOR VEZUJE VENERU I MARSA  Glavna osobina renesansnih umjetnika je zadivljenost helenskom umjetnošću. Slika prikazuje grčke bogove, slavi i veliča ljubav koja je neopterećena, radosna i raskošna. | **🕮 PROČITAJ I PROUČI:**  **Legenda o zma** **ju iz Klanječkog jezera**  Nekada davno se ovdje nalazilo veliko jezero u kojem je živjela strašna sedmoglava aždaja, strašni zmaj kojemu nitko nije mogao nauditi. Svakog dana je zmaj pojeo po jednog čovjeka ili ženu. Ako ga nije imao strašno bi se razbjesnio i uništavao je sve u okolini jezera, sela, stoku, njive i usjeve.  Stoga su seljaci odlučili da mu svaki dan žrtvuju jednog čovjeka ili ženu.  Zmaj se smirio, seljaci su mogli nastaviti svoje poslove i svi su bili veseli, osim naravno onih koje je čekao zmaj za večeru.  No, zmaj je vremenom postao probirljiv, te je tražio samo mlade djevice.  Seljaci su se opet složili, jer su vjerojatno u seoskom vijeću uglavnom bili muškarci, pa je opet zavladao mir. Napravili su oni i nekakav raspored, pa je tako došao red i na kćer uglednog, moćnog i bogatog gospodara kojeg su svi poštivali i slušali.  Ražale se oni, pa predlože gospodaru da zamjene djevojku, no ona sama nije željela žrtvovati nekog drugog pa se tužna uputi prema jezeru.  Na putu susretne mladog junaka Juru, koji je naišao u ovaj kraj, a nadaleko je bio poznat po hrabrosti i spretnom rukovanju sabljom. Popričali oni, malo on nju tješio, pa pođu zajedno do jezera, iz kojeg naravno izroni zmaj, čekajući djevicu samu.  Kad je pokraj nje ugledao mladog junaka, strašno se razbjesni, počeo rigati vatru iz svih sedam glava, strašno je udarao repom po vodi i stvarao velike valove, no Jura, mladi junak nije se uplašio, nego je zametnuo boj.  Strašna borba trajala je sedam sati i svakog je sata Juraj zmaju odrubio jednu glavu. Kada je pala i posljednja, tijelo zmaja mrtvo padne u vodu.  Nesreći klanječkoj došao je kraj.  U ovoj priči Juru su seljani lijepo počastili, a on je nastavio svojim putem tražeći nove avanture i možda nove zmajeve.  Tu u blizini rijeke Sutle, nedaleko od grada Klanjca i danas postoji malo jezero u kojem žive velike ribe, postoji i selo koje se zove Jezero Klanječko, a na brdu iznad jezera stoji crkva svetog Jurja.    **🕿ODGOVORI:**  Pročitao si tekst koji pripada hrvatskim zmajskim pričama. Podcrtaj u njoj sve imenice te ih podijeli po značenju (neke imenice moraš prilagoditi hrvatskome standardnom jeziku).  **Objašnjenja nepoznatih pojmova**  **NAUČIMO:**  Čovjek je svemu što ga okružuje i što je otkrio u sebi, što je zamislio, dao ime (ljudima, životinjama, pticama, kukcima, biljkama, naseljima, predmetima, građanima, prirodnim pojavama, osjećajima, znanostima itd.). Budući da te riječi uvijek nešto imenuju, zovu se imenice.    **Imenice su promjenjiva vrsta riječi** kojima imenujemo **bića, stvari i pojave**. Po onome što obuhvaća pojam izražavan imenicom razlikuju se:   |  |  |  | | --- | --- | --- | | OPĆA IMENICA | VLASTITA IMENICA | ZBIRNA IMENICA\* | | jest ime zajedničko svim bićima, predmetima ili pojavama iste vrste: čovjek, ovca, kamen, rijeka itd. | jest ime koje imenuje samo jedno određeno biće ili pojam: Marta, Filip, Rijeka, Velebit, Gacka itd. | jest ime za skup istovrsnih bića ili predmeta koji se uzimaju kao cjelina: granje, djeca, lišće, momčad, drveće, cvijeće, grožđe, telad, ždrebad, braća, smeće itd. |   \* Zbirne su imenice gramatički jednina iako označuju mnoštvo, pa se i mijenjaju kao imenice u jednini muškog (granje – granja – granju), ženskog (djeca – djece – djeci) ili srednjeg roda (grožđe – grožđa – grožđu).    **🕮 PROČITAJ I PROUČI**  Prouči oblike imenica u drugom stupcu i zaključi: mijenja li se njihov oblik ovisno o količini koju označuju?   |  |  | | --- | --- | | čokolada | kilogram čokolade, komadić čokolade | | zlato | gram zlata, grumen zlata, rudnik zlata | | snijeg | pahulja snijega, gruda snijega, lavina snijega | | pšenica | gram pšenice, kilogram pšenice, tona pšenice | | voda | litra vode, hektolitri vode |   Uočio si da se količina tvari mijenja, ali oblik imenice ostaje isti: čokolade, zlata, snijega, pšenice, vode. To su gradivne imenice.  NAUČIMO:  **Gradivna imenica** označuje tvar ili materiju u bilo kojoj količini. Uvijek se upotrebljava u jednini. Množina gradivnih imenica ne znači veću količinu materije, nego različite vrste iste materije: dalmatinska vina, crna brašna itd.  Slično vrijedi i za **glagolske imenice**, tj. imenice izvedene od glagola s pomoću sufiksa -nje, -enje, -jenje, -će: branje, pjevanje, piće, slanje, zvanje, tkanje. Te se imenice obično ne upotrebljavaju u množini, ali kad se upotrijebi množina, onda se time ne označuje veća količina pojma, nego više vrsta istorodnih pojava.  Njegovo je bolovanje nepotrebno.  Njegova su bolovanja česta i nepotrebna.  Imenice se mogu podijeliti na stvarne i nestvarne.  **Konkretne** ili stvarne imenice označuju bića, predmete i pojave u čiju se stvarnost možemo uvjeriti s pomoću osjetila: stol, učenik, voda, zvuk, svjetlo, mjesec itd.  **Apstraktne** ili mislene ili nestvarne imenice označuju nešto nestvarno, neopipljivo: sreća, hod, ljepota, svježina, učenje, znanost, rod itd.  2. PODJELA prema čovjekovu dodiru s onim što označuju imenice:  a) stvarne (konkretne): ptica, listanje, rijeka  b) nestvarne (apstraktne): duh, dobrota, svježina  3. GLAGOLSKE ili RADNE IMENICE: čine posebnu skupinu – učenje, čišćenje, pobjeda, čežnja, otkriće  **🕿RAZMISLI I ODGOVORI:**    GRAMATIČKA OBILJEŽJA IMENICA  U tekstu pronađi imenice i svakoj odredi rod, broj i padež u bilježnicu.  **Tajne Zagreba – podzemni grad**  Zasigurno niste znali kako Zagreb čuva još jednu od mnogobrojnih tajni; naime, ispod metropole nalazi se pravi podzemni grad, sastavljen od nebrojenih tunela koji se isprepliću. Priče kazuju kako su neki tuneli izgrađeni vjerojatno u 18. stoljeću, a mnogi u doba NDH. Postoje i teorije kako su neki od tih tunela spojeni s onima podno Medvednice i s bolnicom Brestovac na Sljemenu.  Katakombe se nalaze i ispod Markove crkve. Tamo su grobnice gdje se pokapaju svećenici i tamo su se prije pokapali zaslužni građani Griča. No, tamo je i krak jednog tunela ispod potoka Medveščaka, koji je spajao Markovu crkvu na Gornjem gradu s Katedralom na Kaptolu, a prolazi ispod današnje Tkalčićeve.  Podsjetio si se da su gramatičke kategorije imenice red, broj i padež. Te su tri gramatičke kategorije sadržane u jednom znaku – gramatičkome morfemu.  GRAMATIČKA KATEGORIJA RODA  Ta se kategorija očituje u slaganju imenice s drugim imenskim riječima (pridjevima, zamjenicama, brojevima): iskren mladić, iskrena djevojka, iskreno dijete.  Tri su gramatička roda: muški, ženski i srednji rod.  **ODGOVORI:**  Pronađi primjere u kojima ćeš argumentirati poklapaju li se uvijek gramatički rod i spol?  Uglavnom se poklapaju u imenicama koje znače ljude i neke životinje: djevojka, mačka, dječak, mačak, slon itd.U nekih se imenica spol i gramatički rod ne podudaraju. Primjerice, imenica starješina označuje mušku osobu, ali se sklanja kao imenica ženskog roda.  **PROMOTRI:**   |  | | --- | | ROD  a) muški, ženski i srednji rod određuje se prema pokaznoj zamjenici: ova, ova, ovo, ovi, ove, ova;  b) imenice na -a koje znače mušku osobu, a sklanjaju se kao imenice ženskoga roda (vođa, sluga, starješina, kolega, knjigovođa, gazda itd.) – u jednini su muškog roda, a u množini muškog i ženskog roda (Gazda je otišao. Gazde su stigli./Gazde su stigle.);  c) neke imenice na **-ica** koje znače i mušku i žensku osobu mogu biti i muškoga i ženskog roda (ova neznalica, ovaj neznalica);  d) imenice koje u N jd. završavaju na **nulti morfem** (stolø) najčešće su muškog roda;  e) imenice koje u N jd. završavaju na **-lo** označuju mušku osobu → mogu biti i muškoga i srednjeg roda (ovaj/ovo gunđalo);  f) imenice koje u N jd. završavaju na **-če** koje znače mušku ili žensku osobu → srednjeg su roda (ovo momče, ovo djevojče);  g) imenice koje u N jd. završavaju na **-ak** koje znače žensku osobu → muškog su roda (ovaj curetak);  g) imenice bol, čar i glad mogu biti muškog i ženskog roda (ova bol – ovaj bol)  i) imenica doba srednjeg je roda (ovo doba, ovog doba, ovom dobu…), a kao imenica ženskog roda upotrebljava se samo u glazbenoj terminologiji (prva doba, prve dobe…) |   **ODGOVORI:**  GRAMATIČKA KATEGORIJA  Znači li gramatička jednina uvijek jedno biće, stvar ili pojavu?  Prikaži primjerom.  U životu, u prirodi razlikujemo jedno od mnoštva. Tako i u jeziku razlikujemo jedninu od množine. Većina imenica ima oblike i za jedninu i za množinu (konj – konji, djevojčica – djevojčice, selo – sela). Međutim, postoje iznimke. Evo nekih:  **NAUČIMO:**  a) Neke se imenice upotrebljavaju samo u jednini. Zovu se **singularia tantum**:  – vlastita imena (Filip, Iva, Horvatić)  – zbirne imenice (lišće, plemstvo)  – neke gadivne imenice (bakar, mlijeko, šećer)  – neke apstraktne imenice (zdravlje, pjevanje)  – neka zemljopisna imena (Kupa, Dubrovnik, Vransko jezero).  (Iz stilskih razloga mogu stajati i u množini: Poznata su dalmatinska vina dingač i postup. Brige su ga ubile.)  b) neke se imenice upotrebljavaju samo u množini. Zovu se **pluralia tantum**:  – neka zemljopisna imena: Plitvička jezera (park ili mjesto), Ploče, Vinkovci  – neke opće imenice: grablje, ljestve, vile, naočale (ž. r.); leđa, prsa, usta, vrata (s. r.), žganci, dvojci (m. r.);  (Imenica pluća ima i jedninu: pluće = jedno plućno krilo.)  GRAMATIČKA KATEGORIJA PADEŽA  **ODGOVORI:**  Znaš li odakle padežima naziv?  **NAUČIMO:**  MICHELANGELO MERISI DA CARAVAGGIO (1573. – 1610.), KONCERT MLADIĆA – u rukama mladić drži lutnju, najpopularnije glazbalo koje je obilježilo to razdoblje.  Hrvatski jezik ima sedam padeža jednine i množine. Nazivi padeža podrijetlom su latinski i svaki odgovara na pitanje za živo i neživo. Padežom se izriču različiti odnosi između onoga što padež znači i sadržaja rečenice. Po padežima se mijenjaju imenske riječi (imenice, zamjenice, pridjevi, brojevi), a promjena se zove deklinacija (sklonidba).  Nominativ i vokativ **nezavisni** su **samostalni padeži** jer mogu stajati neovisno o drugim riječima ili potpuno sami (npr. „Školska knjiga”, Petre). Ostalih pet padeža (G, D, A, L, I) ovisi o drugim riječima u rečenici i zovemo ih **zavisni** ili **kosi padeži**.  GRAMATIČKA SINONIMIJA I GRAMATIČKA HOMONIMIJA  Neke imenice za različite padeže imaju isti oblik (na primjer radost – G, D, L, I – radosti). Ta se pojava zove **gramatička homonimija** ili **sinkretizam** (jednom se izrazu pridružuje više gramatičkih sadržaja).  Suprotna pojava je **gramatička sinonimija** (pojava kad se jedan gramatički sadržaj izražava različitim izrazima). Na primjer, instrumental: radosti – radošću.  ORGULJE POZITIV: KUĆNO GLAZBALO ZA DVOJE – zanimljivo glazbalo za koje su bile potrebne dvije osobe: jedna je pritiskala mijeh, a druga je svirala melodije na maloj klavijaturi.  EPSKI USPONI  Koji tajanstveni nagon motivira ljude za uspon na vrhove opasnih visokih planina? Alpinisti bi imali mnogo različitih odgovora. Za neke je to tehnički izazov uspona, svaki i najmanji pokret zahtijeva pažljivo prosuđivanje. Tu je i umutarmji izazov, potreba za očuvanjem i fokusiranjem energije radi svladavanja prepreka do cilja. Radi se o zdadovoljstvu koje se pronalazi u stjecanju novih vještina i sigurnom penjanju na zadivljujućoj stjenovitoj arhitekturi gorskog pejzaža. Preživljavanje na velikim visinama je, također, i mentalni izazov. Rijedak zrak usporava reakcije i otežava odlučivanje pa penjači moraju iskoristiti svoju unutarnju snagu kako bi ostali oprezni i svjesni. Osobno iskustvo na ovim epskim vrhovima ima recezent knjige Stipe Božić koji je koračao najtežim stranama Eigera, K2, Everesta, McKinleya i Matterhorna. (Izknjige *Epski usponi*. 2016. Ur.Averil Moffat. Luiso d.o.o. Zagreb.)  (molim fotku)  SKLONIDBA (DEKLINACIJA, SKLANJANJE) IMENICA  Sklanjati imenicu znači njezinoj osnovi dodavati padežne nastavke. Osnova imenice jest onaj oblik koji dobijemo kada odbijemo nastavak genitiv jednine: jelen-a, momk-a, leptir-a.  Treba znati i supletivnu osnovu, pojavu da se osnova u nekim oblicima zamjenjuje drugom: imenica čovjek u množini glasi ljudi. Takvu supletivnu osnovu mogu imati i druge vrste riječi: dobar – bolji, ja – mene, jedan – prvi.  Prema nastavku u G jd. razlikuju se tri tipa sklonidbe imenica:   |  |  |  | | --- | --- | --- | | prva ili **-a** deklinacija | druga ili **-e** deklinacija | treća ili -**i** deklinacija | | (imenice muškoga i srednjeg roda) | (uglavnom imenice ženskog roda) | (imenice ženskog roda) | | N stol, nebo, selo | N žene, voda, Pero | N noć, mladostø | | G stol**a**, neb**a**, sel**a** | G žen**a**, vod**e**, Per**e** | G noć**i**, mladost**i** |   **🕮 🕿 ✍ ☺ PRETRAŽITE INTERNET**  Potraži ne internetu informaciju o tome koliko padeža imaju važniji europski jezici (engleski, njemački, talijanski, francuski).    **🕮 VAŽNO JE ZNATI:**  **Imenice su promjenjiva vrsta riječi** kojima imenujemo **bića, stvari i pojave**. Po onome što obuhvaća pojam izražavan imenicom razlikuju se: opće, vlastite i zbirne imenice.  **Gradivna imenica** označuje tvar ili materiju u bilo kojoj količini. Uvijek se upotrebljava u jednini. Množina gradivnih imenica ne znači veću količinu materije, nego različite vrste iste materije: dalmatinska vina, crna brašna itd.  Slično vrijedi i za **glagolske imenice**, tj. imenice izvedene od glagola s pomoću sufiksa -nje, -enje, -jenje, -će: branje, pjevanje, piće, slanje, zvanje, tkanje. Te se imenice obično ne upotrebljavaju u množini, ali kad se upotrijebi množina, onda se time ne označuje veća količina pojma, nego više vrsta istorodnih pojava.  **Konkretne** ili stvarne imenice označuju bića, predmete i pojave u čiju se stvarnost možemo uvjeriti s pomoću osjetila: stol, učenik, voda, zvuk, svjetlo, mjesec itd.  **Apstraktne** ili mislene ili nestvarne imenice označuju nešto nestvarno, neopipljivo: sreća, hod, ljepota, svježina, učenje, znanost, rod itd.  Neke se imenice upotrebljavaju samo u jednini. Zovu se **singularia tantum**: lišće, bakar, zdravlje, Iva, Horvatić i sl. Neke se imenice upotrebljavaju samo u množini. Zovu se **pluralia tantum**: npr. grablje, ljestve, Plitvice.  **🕿 ✍ PROVJERI ZNAŠ LI…**  ...nabrojati vrste imenica i za svaku dati primjer  ...u tekstu *Epski usponi* podcrtati imenice, odrediti im vrstu, rod, broj i padež  ...sklanjati imenice momak i Maro (samo u jednini)  Materijale izradila: Sanja Šepac Dužević, prof.    https://mirrors.creativecommons.org/presskit/buttons/88x31/png/by-nc-sa.png  Ovo djelo je licencirano pod licencom Creative Commons Imenovanje-Nekomercijalno-Dijeli pod istim uvjetima 4.0 međunarodna. Ako želite vidjeti primjer te licence, posjetite http://creativecommons.org/licenses/by-nc-sa/4.0/. |